Evaluarea eligibilitatii IMM-urilor în proiectul „I.19 – Competențe în tehnologii avansate pentru IMM-uri” – rezultate actualizate (29 septembrie – 3 octombrie)


Până la data de 6 octombrie a.c., 968 de IMM -uri au fost declarate admise în proiectul I.19 - „Competențe în tehnologii avansate pentru IMM-uri”,  dedicat formării de competențe digitale avansate pentru anjagații cu contract colectiv de muncă. 
Reamintim că procesul de evaluare a eligibilității este în curs, iar IMM-urile eligibile trebuie să înceapă procesul de înrolare a angajaților în platforma de e-learning, să selecteze cursurile de pregătire în tehnologii avansate și să inițieze procedura de semnare a contractului de sprijin tripartit, pe baza instrucțiunilor primite în notificarea de admitere.
Rezultatele procesului de evaluare pot fi consultate pe site-ul  Autorității pentru Digitalizarea României,  fiind transmise și individual, fiecărui IMM în parte, prin e-mail si prin notificări în platforma de e-learning Digital4all.
Pentru a veni în întâmpinarea partenerilor de formare, dar și a IMM-urilor care au depus solicitări de finanțare în proiectul „Competențe în tehnologii avansate pentru IMM-uri”, aferent Investiției 19 din PNRR, Autoritatea pentru Digitalizarea României comunică, periodic, lista rezultatelor procesului de evaluare a eligibilității.

